tartuNLP/wikipedia-smugri-20251201 huggingface dataset:
Jouko Kunnas

Jouko Osmo Tapio Kunnas (4. elokuuta 1907 Helsinki – 25. toukokuuta 1970 Helsinki) oli urkuri, pianisti, musiikkipedagogi ja kriitikko.
Jouko Kunnaksen vanhemmat olivat toimitusjohtaja, opettaja Eemeli (Johan Emil) Kunnas ja opettaja, runoilija Linda (Anna Adolfina Esolinda) Kunnas, omaa sukua Claesson. Musiikki oli mukana perheen elämässä. Eemeli Kunnas toimitti muun muassa "Työväen laulukirjaa" ja Linda Kunnaksen käsialaa on esimerkiksi "Rauhan kellot" (Kuule kellot, rauhan kellot soivat).
Kunnas tuli ylioppilaaksi 1927 ja suoritti Helsingin konservatoriossa 1934 diplomitutkinnon urkujen ja pianonsoitossa. Hän teki lisäksi useita opintomatkoja ulkomaille. Kunnas työskenteli Helsingissä ensin vt. urkurina Suurkirkossa ja Vanhassa kirkossa 1939–1941 ja sitten urkurina Saksalaisessa kirkossa 1942–1946 ja Kallion kirkossa vuodesta 1946. Hän toimi lisäksi helsinkiläisten yhteiskoulujen musiikin- ja laulunopettajana sekä "Suomen Sosialidemokraatin", "Musiikki"-lehden, "Uuden Suomen" ja "Kotimaan" musiikkiarvostelijana. Kunnas oli myös esiintyvä taiteilija ja konserttisäestäjä. Hän sai director musices -arvonimen vuonna 1949.
Kohdeohjausjärjestelmä

Kohdeohjausjärjestelmä on hissiryhmien ohjaamiseen käytettävä optimointitekniikka, joka ryhmittää samaan kohteeseen menevät matkustajat samaan hissiin, mikä vähentää odotus- ja matkustusaikaa verrattuna perinteiseen menetelmään, jossa ylös tai alas menevät matkustajat menevät minkä tahansa saatavilla olevan hissin kyytiin ja valitsevat sitten kohdekerroksensa. 
Kohdeohjausjärjestelmässä matkustajat syöttävät kerrospyyntönsä järjestelmälle näppäimistöllä, kosketusnäytöllä tai avainkortinlukijalla hissiaulassa, ja heidät ohjataan sen jälkeen välittömästi oikeaan hissikoriin. 
Toiminta.
Ryhmäohjain ohjaa henkilöt hisseihin siten, että vältetään liialliset välipysähdykset. Tämä perustuu tietoon matkoista, jotka käyttäjät haluavat tehdä. Matka-ajat voivat lyhetä 25% kuljetuskyvyn kasvaessa 30%. 
Ohjaimet voivat tarjota myös erilaisia palvelutasoja käyttäjien avainkorttien tietoihin perustuen. Etuoikeutettu käyttäjä voidaan ohjata lähimpään saatavilla olevaan hissiin, ja hänelle voidaan taata aina suora matka kerrokseensa. Hän saattaa voida varata hissin myös yksityiskäyttöön, ja muille käyttäjille voidaan tarjota pidempiä ovien aukioloaikoja. 
Rajoitteet.
Kohdeohjausjärjestelmän jouheva toiminta riippuu siitä, valitseeko jokainen matkustaja matkustusaikeensa erikseen. Hissijärjestelmällä ei ole tavallisesti mahdollisuutta erottaa matkustajaryhmää yksittäisestä matkustajasta, jos ryhmän kohde on valittu ainoastaan kerran. Tällöin hissi saattaa pysähtyä poimimaan kyytiin enemmän matkustajia, kuin hissin sallittu kuormitus mahdollistaa, mikä aiheuttaa muille käyttäjille viipeitä. Tähän ongelmaan on kaksi ratkaisua: hissin kuormitusanturi tai näppäimistön ryhmäkäyttöpainike. Kuormitusanturi antaa hissin ohjaimelle tiedon, että kori on täynnä, jolloin hissi ei pysähdy muissa kerroksissa kunnes kuorma on tarpeeksi pieni lisämatkustajien ottamiseksi kyytiin. Ryhmäkäyttöpainikkeella on mahdollista ilmoittaa, kuinka monta matkustajaa kerrokseen on menossa, jolloin järjestelmä ohjaa oikean määrän hissejä kyseiseen kerrokseen, jos niitä on saatavilla tarpeeksi.
Redemptoristit

Redemptoristit eli liguoriaanit, virallisesti latinaksi “Congregatio Sanctissimi Redemptoris” eli C.Ss.R., on miehille tarkoitettu roomalaiskatolinen sääntökunta, joka on perustettu 1732 ja jonka paavi Benedictus XIV:n hyväksyi 1749. Se on pyhimys, piispa ja kirkonopettaja pyhä Alphonsus Maria de Liguorin Italiassa Scalassa lähellä Amalfia perustama ja alun perin tarkoitettu työskentelemään hyljeksittyjen maaseutuihmisten keskuudessa Napolin ympäristössä. Sääntökunta koostuu papeista ja vihityistä veljistä. Järjestö on olennaisesti ja kutsumukseltaan lähetystyöntekijäyhteisö, ja sen jäsenet ovat sen säännön mukaan vihittyjä saarnaamaan Jumalan sanaa köyhille. Köyhyyden, siveyden ja kuuliaisuuden valojen lisäksi he vannovat valalla pysyvänsä sääntökunnassa kuolemaansa asti. 
Toinen redemptoristihengellisyyttä noudattava sääntökunta on ainakin Skotlannissa vaikuttava ”Filii Sanctissimi Redeptoris” eli F.Ss.R. eli niin sanotut transalpiiniset redemptoristit. 
Redemptoristien vaakunassa on Kristuksen kärsimyksen välineet eli risti, seiväs ja sieni sekä Jeesuksen ja Neitsyt Marian lyhennetyt nimet ja sääntökunnan motto eli englanniksi ”With him is Plentiful Redemption”, latinaksi ”Copiosa apud eum redemptio”, joka on peräisin psalmista 129:7. 
Lisäksi redemptoristeilla on suhde ainaisen avun Äidin ikoniin, jota pidetään pyhän Alphonsuksen lisäksi heidän suojeluspyhimyksenään ja jonka paavi Pius IX asetutti 1866 redemptoristikirkkoon Roomassa ja kehotti redemptoristeja tekemään sen tunnetuksi koko maailmassa. Redemptoristien sanotaan tehneen ikonista lähetystyö- ja mariaanisen kuvan koko sääntökunnalle. 
Nykyään maailmassa on yli 5 500 redemptoristia, jotka toimivat 82 maassa kaikilla viidellä mantereella. Heillä on 122 kirkkoa ja vuonna 2018 seurakuntia oli 713. 
Veljeskunnan osoite on Via Merulana 31, 00185 Rooma, Italia.
Huomattavia redemptoristeja.
Redemptoristeja, joiden kanonisointiprosessi on avattu tai jotka ovat muuten huomattavia, ovat ainakin:
Ilona Ylikorpi

Ilona Ylikorpi (s. 18. kesäkuuta 1998) on suomalainen tubettaja ja DJ Hänellä on yli 125 000 tilaajaa Youtubessa.
Ylikorpi aloitti tubettamisen vuonna 2013 "IlonaJulia"-kanavalla yhdessä tubettaja Julia Ahosen kanssa. Kanavalla julkaistiin erilaisia videoita, kuten haasteita, vlogeja ja suosikkivideoita, ja sillä oli yli 40 000 tilaajaa. Kesäkuussa 2017 Ilona ja Julia ilmoittivat lopettavansa videoiden teon "IlonaJulia"-kanavalle ja perustivat omat kanavansa. Kesäkuussa 2019 Ilona sekä Jasmin Muurinen (YouTubessa nimellä Jasminsofi), tekivät yhdessä kanavan nimeltään Jasmin x Ilona.
Lokakuussa 2016 Ylikorpi perusti oman kanavansa nimeltään "ILONA". Kanavan sisältöön kuuluvat pääasiassa hänen omat mielenkiinnon kohteensa, kuten kauneus, kasvisruoka, urheilu sekä hyvinvointi. Hän valmistui ylioppilaaksi Vuosaaren lukiosta keväällä 2018.
Ilona on Coca-Colan sosiaalisen median kanavan CokeTv:n juontaja yhdessä Benjamin Peltosen ja tubettaja Scouppin kanssa. Ohjelmaa ovat juontaneet myös Isac Elliot sekä tubettaja Dokke Tas.
Palmukiitäjät

Palmukiitäjät ("Cypsiurus") on kiitäjien (Apodidae) heimoon kuuluva lintusuku. Siihen kuuluu Birdlife Suomen luokituksen mukaan 2 lajia, afrikanpalmukiitäjä ("Cypsiurus parvus") sekä aasianpalmukiitäjä ("Cypsiurus balasiensis").
Diatessaron

Diatessaron (, , ‘Neljän mukaan’) on "Uuden testamentin" neljästä evankeliumista yhdistetty teos eli evankeliumiharmonia, jonka laati varhaiskristillinen teologi Tatianos noin vuonna 160–175. Se oli käytössä erityisesti Syyriassa ja syyriankielisenä versiona.
Historia.
Tatianos eli ja kirjoitti 100-luvun jälkimmäisellä puoliskolla. Hän laati evankeliumiharmoniansa, koska evankeliumien toisistaan jossakin määrin poikkeavista kertomuksista haluttiin koostaa yksi versio. Tähän on arveltu olleen pääasiassa kaksi syytä: toisaalta harmonisoitu versio oli helpommin luettavissa ja hahmotettavissa, ja toisaalta se oli helpompi kristinuskon julkikuvan kannalta, sillä kristinuskon kriitikot nostivat usein esiin evankeliumien erot. Tatianoksen "Diatessaron" oli vain yksi lukuisista 100–300-lukujen aikana kirjoitetuista evankeliumiharmonioista, joista kaikista saatettiin käyttää samaa nimeä. Ei tiedetä, kirjoittiko Tatianos teoksensa alun perin kreikaksi vai syyriaksi.
"Diatessaronia" käytettiin Syyriassa käytännössä ainoana evankeliumitekstinä 400-luvulle saakka, kunnes sen korvasi neljän erillisen evankeliumin käyttö. Tässä muutoksessa oli keskeisessä roolissa Theodoretos Kyrrhoslainen, joka näki evankeliumien harmonisoinnin tarpeettomana ja jopa haitallisena. Tämä johtui siitä, että "Diatessaronista" oli jätetty pois muun muassa Jeesuksen sukuluettelot, mikä mahdollisti harhaoppisen, Jeesuksen ihmisyyttä vähättelevän tulkinnan. "Diatessaron" säilyi kuitenkin apuvälineenä yksityiskäytössä, ja sitä tiedetään käytetyn ainakin 900-luvulle saakka.
Yhtään muinaista syyriankielistä käsikirjoitusta teoksesta ei tunneta, mutta lainauksia siitä löytyy vanhasta syyrialaisesta kirjallisuudesta. Teoksesta on säilynyt arabian- ja persiankielisiä versioita sekä keskiajalla tehtyjä eurooppalaisia käännöksiä. Kreikankielinen katkelma löydettiin Dura-Europoksesta vuonna 1933 (Duran pergamentti 24).
Sisältö.
"Diatessaron" muodostaa muiden evankeliumiharmonioiden tapaan yhtenäisen kuvauksen kaikkien neljän evankeliumin kertomuksesta Jeesuksen elämästä. Teksti alkaa ja päättyy "Johanneksen evankeliumin" versiosta. Muutoin kerronnan runkona on käytetty "Matteuksen evankeliumin" järjestystä, johon on yhdistetty sekä "Markuksen", "Luukkaan" että "Johanneksen evankeliumien" jakeita.
Evankeliumeista jätettiin pois muun muassa kerrontaa hankaloittaneet sukuluettelot. Myös kertomusten rinnakkaiskohdat poistettiin, paitsi jos ne poikkesivat toisistaan tarpeeksi, jotta ne olivat hyödyllisiä toistettaviksi, tai jos ne esiintyivät selvästi eri kohdassa kertomusta. On arvioitu, että kaikista neljän evankeliumin jakeista yhteensä noin neljäsosa poistettiin harmonisointia varten.
Esimerkki.
Esimerkki siitä, kuinka Jeesuksen ja Johannes Kastajan kohtaaminen on kuvattu "Diatessaronissa" yhdistelemällä jakeita "Matteuksen", "Luukkaan" ja "Johanneksen evankeliumeista":
Julia Ahonen

Julia Ahonen on suomalainen tubettaja.
Hän aloitti tubettamisen vuonna 2013 kanavalla "Ilona Julia" yhdessä tubettaja Ilona Ylikorven kanssa. Kanavalle tuli erilaisia videoita, kuten haasteita, suosikkeja ja vlogeja, ja kanavalla oli yli 172 000 tilaajaa. Kesäkuussa 2017 Ahonen ja Ylikorpi ilmoittivat lopettavansa videoiden teon yhdessä ja tekevänsä omat kanavat.
Lokakuussa 2016 Ahonen teki oman kanavansa "Julia Ahonen", jolla on yli 61 000 tilaajaa. Kanavalle tulee vlogeja muun muassa tabuista, itsetunnosta, ekologisuudesta, vegaanisuudesta sekä hyvinvoinnista.
Ahonen on tammikuusta 2021 alkaen ylläpitänyt sekä Instagramissa että YouTubessa Treenihetki-nimisiä tilejä yhdessä äitinsä Tea Ahosen kanssa.
Ahonen pääsi ylioppilaaksi Lumon lukiosta keväällä 2016, ja hän opiskelee sosionomiksi.
Hempot

Hempot ("Linaria") on peippojen (Fringillidae) heimoon kuuluva lintusuku. Suvun lajit on aiemmin katsottu kuuluvaksi tiklien ("Carduelis") sukuun.
Lajit.
Hemppojen sukuun luetaan seuraavat neljä lajia:
Rutajärvi (Orivesi, pohjoisin)

Rutajärvi on Pirkanmaalla Orivedellä sijaitseva järvi, joka on toinen alueen Rutajärvistä.
Maantietoa.
Järven pinta-ala on 2,2 hehtaaria, se on 300 metriä pitkä ja 200 metriä leveä. Järvi on C-kirjaimen muotoinen eli samalla hyvin kapea. Siinä ei ole kartan mukaan saaria ja sen rantaviivan pituus on 1,0 kilometriä. Rutajärvet ovat autioita, mutta niiden lähelle tulee metsäautotie kantatieltä 66.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 183,1 metriä mpy. Siihen on johdettu viisi suo-ojaa, joista yksi yhdistää sen viereiseen Rutajärveen. Järvien vedenpinnat ovat samalla korkeudella. Järvien vedet virtaavat suoalueen läpi Siikanevan eteläpuolelle Rooppiojaan.
Espoon rautatietunneli

Espoon rautatietunneli on Rantaradalla Espoon ja Kauklahden rautatieasemien välillä sijaitseva rautatietunneli. Tunnelin pituus on 99 metriä ja se on valmistunut vuonna 1966 korvaten aiemman pohjoisempaa kulkeneen ratalinjauksen. Tunnelissa junien suurin sallittu nopeus on 120 km/h.
Rakenteilla olevan Kauklahden kaupunkiradan johdosta tullaan nykyisen tunnelin eteläpuolelle rakentamaan uusi kaksiraiteinen tunneli joka tulisi palvelemaan kaupunkiradan lähiliikennettä. Tällöin vanha tunneli jäisi ensisijaisesti Turun suunnan kaukoliikenteen sekä nopeiden lähijunien käyttöön.
Helir-Valdor Seeder

Helir-Valdor Seeder (s. 7. syyskuuta 1964 Viljandi) on virolainen poliitikko, joka on toiminut vuodesta 2017 lähtien konservatiivisen Isänmaa-puolueen puheenjohtajana.
Seeder on suorittanut taloustieteen tutkinnon Viron maatalousyliopistossa vuonna 1990, minkä jälkeen hän toimi Viljandin kaupunginjohtajana 1992–1993 ja Viljandin maakunnan johdossa 1993–2003. Tämän jälkeen Seeder oli Riigikogun jäsenenä vaalikaudella 2003–2007 ja toimi maatalousministerinä vuosina 2007–2014.
Seeder valittiin Isänmaan ja Res Publican liiton (myöh. "Isänmaa") puheenjohtajaksi ylimääräisessä puoluekokouksessa toukokuussa 2017, missä hän voitti lopullisessa äänestyksessä vastaehdokkaansa Kaia Ivan äänin 322–304.
Nukupuut

Nukupuut ("Hemignathus") on peippojen (Fringillidae) heimoon kuuluva lintusuku. Siihen kuuluvia lajeja elää kotoperäisenä Havaijisaarilla. Puolet sukuun kuuluvista lajeista on hävinnyt, ja toinen puoli luokitellaan jotakuinkin uhanalaisiksi.
Brooke Burke

Brooke Lisa Burke (s. 8. syyskuuta 1971 Hartford, Connecticut, Yhdysvallat) on yhdysvaltalainen näyttelijä, tanssija, malli ja televisiopersoona. Hänet tunnetaan "Playboy"-mallina, televisiosarjojen "Wild On!" sekä "Rock Star" juontajana, "Dancing with the Stars" -televiosarjan seitsemännen tuotantokauden voittamisesta ja juontamisesta vuosina 2010–2013 sekä Rachel Tellerin esittämisestä vuoden 2004 videopelissä "". 
Brookella on ranskalaiset, portugalilaiset ja irlantilaiset sukujuuret.
Lindsay Kemp

Lindsay Keith Kemp (3. toukokuuta 1948 Wirral, Merseyside – 24. elokuuta 2018 Italia) oli brittiläinen miimikko, tanssija ja koreografi. Hänen provosoiva ja erikoinen tyylinsä ei koskaan saavuttanut tanssikriitikoiden suosiota, mutta teatterimaailma suhtautui häneen suopeammin. Hänet tunnetaan myös David Bowien ja Kate Bushin urien alkuvaiheen mentorina.
San Beniton piirikunta

San Beniton piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 55 269 vuonna 2010 ja sen pinta-ala on 3 600 neliökilometriä. Piirikunnan hallintokeskus Hollister on myös sen suurin kaupunki.
Asukkaat.
Piirikunnan asukkaista 58,3 prosenttia on latinalaisamerikkalaisia, 36,1 prosenttia valkoisia ja 2,49 prosenttia aasialaisia. 39,4 prosenttia puhuu myös muita kieliä kuin englantia. 88,2 prosenttia asukkaista on Yhdysvaltain kansalaisia. Piirikunnan väestön keski-ikä on 35,1 vuotta.
Captive

Captive on Antony Crowtherin kehittämä ja Mindscapen julkaisema luolastoroolipeli. Peli on julkaistu vuonna Amigalle ja Atari ST:lle, sekä vuonna 1992 DOS:lle.
Pelille on julkaistu jatko-osa "".
Pelaaminen.
Peli on tulevaisuuteen sijoittuva science fiction -henkinen roolipeli, jossa pelaaja päähenkilö on vanki ja ohjaa neljän droidin ryhmää etänä tavoitteena vapauttaa itsensä.
Pelissä on kenttägeneraattori, jonka seurauksena pelissä on yksilöllistä luolastoa.
Vastaanotto.
Peli on saanut Computer + Video Games -lehden arvostelussa arvosanaksi 94%.
Peli on saanut Amiga Format -lehden arvostelussa arvosanaksi 91%.
Peli on saanut CU Amiga -lehden arvostelussa arvosanaksi 86%.
Mikrobitissä Jukka Tapanimäki antoi pelin Atari STE- ja Amiga-versioille 97 pistettä sadasta ja Niko Nirvi 96 pistettä.
Japanin ralli 2010

Japanin ralli 2010 (virallisesti Rally Japan 2010) oli Rallin MM-sarjan kauden 2010 10. osakilpailu, joka ajettiin 9.−12. syyskuuta.
Sébastien Ogier aloitti viimeisen päivän kolmannella sijalla 5,4 sekunnin päässä johdossa olleen Petter Solbergin perässä, mutta siirtyi johtoon ajamalla nopeimman ajan Naekawan erikoiskokeella. Solbergin autossa oli iskunvaimentimen ongelma ja Mikko Hirvosella oli tasauspyörästön järjestelmän vika. Dani Sordo oli kolmantena erikoiskokeelle 20 lähtiessä, mutta Jari-Matti Latvala nousi hänen ohitseen.
Erikoiskokeet.
Kilpailussa oli 26 erikoiskoetta, joiden yhteispituus oli 301,12 kilometriä. Siirtymiä oli 903,95 kilometriä ja kokonaispituus oli 1205,07 kilometriä.
Suomen ralli 2010

Suomen ralli 2010 (virallisesti 60. Neste Oil Rally Finland 2010) oli Rallin MM-sarjan kahdeksas osakilpailu kaudella 2010, joka ajettiin 29.–31. heinäkuuta.
Reitti.
Rallissa oli 19 erikoiskoetta, joiden yhteispituus oli ja kilpailun kokonaispituus oli . Rallin reitti oli nyt lyhentynyt aiemmasta. Kilpailun pituus oli lyhyin kokonaismitta sitten vuoden 1975 ja erikoiskokeiden määrä oli pienin.
Rallin aiemmasta historiasta poiketen ralli päättyi nyt jo lauantai-iltana.
Juhlavuoden kunniaksi Laajavuoresta oli tehty rallin avauserikoiskoe. Erikoiskokeen alussa oli nyt uusi osuus, osittain asvaltilla. Koska Laajavuori oli nyt itse kilpailussa mukana, rallilla oli nyt uusi testierikoiskoe Muuramessa. 
Myös Humalamäen erikoiskoetta suunniteltiin juhlavuoden reitille, mutta syystä tai toisesta suunnitelma ei toteutunut. 
Perjantaina aamupäivän ja iltapäivän erikoiskokeet toistettiin lenkkien sisällä, ja toistokertojen välissä oli kokoomatauot Petäjävedellä ja Hankasalmella.
Sirkkamäen erikoiskoe ajettiin ensimmäistä kertaa sitten vuoden 1985. Edellisvuoden Kavalan erikoiskoe oli nimetty uudelleen Kolonkulmaksi.
Ruuhimäki oli nyt kokonaan poissa reitiltä ensimmäistä kertaa sitten vuoden 1986.
Kilpailun tapahtumia.
Mikko Hirvonen ajoi rajusti ulos EK4:llä Urriassa ja keskeytti. Hirvosen keskeytettyä Petter Solberg johti rallia kunnes Latvala ohitti hänet EK7 Sirkkamäessä ja piti johtonsa loppuun asti.
Henning Solberg ajoi ulos EK8:lla Myhinpäässä. Kimi Räikkönen ajoi ulos EK12 Kolonkulmassa, mutta pääsi jatkamaan.
Tulokset.
PWRC:n voitti Ott Tänak.
SWRC:n voitti Juho Hänninen.
Walesin ralli 2010

Walesin ralli 2010 (virallisesti "66. Wales Rally GB") oli Rallin MM-sarjan kauden 2010 13. ja viimeinen osakilpailu, joka ajettiin 11.–14. marraskuuta.
Erikoiskokeet.
Kilpailussa oli 20 erikoiskoetta, joiden yhteispituus oli 348,32 kilometriä. Siirtymiä oli 1157,38 kilometriä ja kokonaispituus oli 1505,70 kilometriä.
Shastan piirikunta

Shastan piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 182 155 vuonna 2020 ja sen pinta-ala on 9 960 neliökilometriä. Piirikunnan hallintokeskus Redding on myös sen suurin kaupunki.
Väestö.
Piirikunnan asukkaista 81 prosenttia on valkoisia ja 9,3 prosenttia latinalaisamerikkalaisia. 8,61 prosenttia puhuu myös muita kieliä kuin englantia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 42,3 vuotta.
Katalonian ralli 2012

Katalonian ralli 2012 (virallisesti 48. RallyRACC Catalunya – Costa Daurada 2012) oli Rallin MM-sarjan kauden 2012 13. ja viimeinen osakilpailu, joka ajettiin 9–11. marraskuuta.
Janne Kotiaho

Janne Sakari Kotiaho (s. 9. huhtikuuta 1969 Helsingin maalaiskunta) on suomalainen ekologian professori Jyväskylän yliopistossa. 
Hän valmistui Jyväskylän yliopistosta filosofian maisteriksi (1994) ja edelleen filosofian tohtoriksi evoluutiobiologian alalta (1997). Hänen englanninkielinen väitöskirjansa käsitteli rummuttavan juoksuhämähäkkilajin (Hygrolycosa rubrofasciata) parinvalinnan hyötyä - seksuaalivalintaa ja seksuaalisen signaloinnin kustannuksia. Työ oli otsikoitu "Sexual selection and costs of sexual signalling in a wolf spider". Se syntyi akatemiaprofessori Rauno Alatalon ja evoluutioekologian professori Johanna Mappesin ohjauksessa. Vuosina 1997-2000 Kotiaho työskenteli tutkijatohtorina University of Western Australiassa. Evoluutioekologian dosentuuri Kotiaholle myönnettiin vuonna 2001. Jyväskylän yliopistossa Kotiaho on toiminut Suomen akatemian nuorempana ja vanhempana tutkijana, soveltavan ekologian apulaisprofessorina ja vuoden 2009 alusta evoluutioekologian professorin määräaikaisessa tehtävässä kunnes hänet valittiin vakituiseen ekologian professuuriin vuonna 2010. 
Kotiaho oli vuoden 2018 loppuun mennessä ollut laatimassa noin 160 tieteellistä tutkimusartikkelia. Kotiaho johtaa Jyväskylän yliopiston kaikkien tiedekuntien yhteistä, monitieteellisestä resurssiviisauteen ja kestävyystutkimukseen keskittyvää JYU.WISDOM-yhteisöä. Kotiaho toimii myös Ympäristöministeriön asettaman Suomen luontopaneelin puheenjohtajana. Vuodesta 2011 lähtien Kotiaho on ollut Koneen Säätiön hallituksen jäsen. 
Kotiahon mukaan ilmasto- ja luontohaittojen pienentämiseksi esimerkiksi elintarvikkeita ja kulutustuotteita tulisi verottaa haittaverojen avulla niiden globaalin jalanjäljen mukaan. Hänen mukaansa kestämätön kulutus, jota globaali väestönkasvu edelleen ruokkii, on yksi suurimmista ilmasto- ja luontohaittojen aiheuttajista. Yhdessä kansainvälisen tutkijaryhmän kanssa hän on esittänyt, että väestön kasvuun kannustavia tukia, kuten lapsilisä, tulisi harkita uudelleen. Kotiaho on myös huolissaan luonnon monimuotoisuuden vähenemisestä. Hänen mukaansa Suomen metsätalous ei ole ekologisesti kestävää ja puuta kaadetaan liikaa. Kotiahon näkemyksen mukaan kaikilta luontoa tuhoavalta toimijoilta pitäisi velvoittaa haittojen täysimääräinen hyvittämien luonnolle eli ekologinen kompensaatio.
Kotiaho valittiin Suomalaisen Tiedeakatemian jäseneksi vuonna 2019. Vuonna 2020 Kotiaho palkittiin Jyväskylän yliopiston tieteellisen tiedon julkistamispalkinnolla.
Kotiaholla on vaimo ja kolme lasta. Hän asuu Korpilahdella maatilalla alun perin 1895 rakennetussa pohjalaisessa hirsitalossa. Kotiaho siirsi talon Teuvalta Korpilahdelle vuonna 2002. Hän arvostaa perinnerakentamista ja on käyttänyt talon kunnostamisessa paikallisia kädentaitajia. Kotiaho hoitaa myös perinnemaisemia lampailla sekä omalla tilallaan että valtion suojelualueilla.
Suomen ralli 2011

Suomen ralli 2011 (virallisesti 61. Neste Oil Rally Finland 2011) oli Rallin MM-sarjan kauden 2011 kahdeksas osakilpailu, joka ajettiin 28–30. heinäkuuta.
Reitti.
Rallissa oli 22 erikoiskoetta ja niiden yhteismitta oli 314,39 km. Edellisvuoden tapaan se ajettiin torstaista sunnuntaihin, mutta yleisön toiveesta nyt torstainakin ajettiin jo kaksi metsäerikoiskoetta, ensimmäistä kertaa sitten vuoden 1992. 
Perjantaina reitti kiersi Päijänteen vastapäivään. Kilpailunjohtaja Kai Tarkiaisen mukaan rallissa haluttiin käyttää eteläisempiä erikoiskokeita ja samalla hakea katsojia Etelä-Suomen asutuskeskuksista. Päivän keskellä autot kävivät Lahdessa etähuollossa. 
Hassi-nimistä erikoiskoetta ei oltu ajettu sitten vuoden 1995. Erikoiskoke päättyi Konivuoren pienelle tielle, jota oli ajettu viimeksi vuonna 1991. 
Perjantain erikoiskokeista Evo oli ajettu viimeksi 1985, Koivukehä 1984 ja Mynnilä 1996. Hyväneula oli uusi erikoiskoe, mutta siitä osa oli ajettu vuosina 1983–1984 Santamäen erikoiskokeena. Koukunmaa oli sen sijaan kokonaan uusi erikoiskoe, ja se on eteläisin Suomen MM-rallissa ajettu erikoiskoe. 
Lahdessa ajettiin uusi kahden auton rinnakkainen yleisöerikoiskoe Jokimaan raviradalla.
Rallin MM-sarjassa oli otettu kaudella 2011 käyttöön lisäpisteet tietystä power stage –erikoiskokeesta. Tässä kilpailussa alkuperäisen suunnitelman mukaan power stagen piti olla Isojärvi, mutta lopulta se muutettiin Laajavuoreen.
Kilpailun tapahtumia.
Mikko Hirvonen osui puuhun rallin avauserikoiskokeella Lankamaassa, koska moottori sammui yllättäen. Auton takajousitus vaurioitui ja Hirvonen menetti aikaa, mutta ei joutunut keskeyttämään. Erikoiskokeella pohjat teki Jari Ketomaa. 
Toisella erikoiskokeella Laukaassa Jari-Matti Latvala ja Sebastien Ogier yrittivät hidastaella saadakseen paremman lähtöpaikan seuraavalle päivälle. Matti Rantanen ajoi ulos kuudennelta sijalta. 
Jari Ketomaa ja Joonas Lindroos ajoivat ulos samassa paikassa EK8 Koivukehässä. Rallia johtanut Sebastien Loeb otti kymmenen sekunnin aikasakon päivän päätteeksi saadakseen paremman lähtöpaikan lauantaille, mutta Ogier ja Latvala hidastelivat myös, joten Loeb joutui silti starttaamaan ensimmäisenä. 
Tulokset.
SWRC:n voitti Juho Hänninen.
PWRC:n voitti Hayden Paddon.
WRC Academyn voitti Egon Kaur.
Suomen ralli 2012

Suomen ralli 2012 (virallisesti 62. Neste Oil Rally Finland 2012) oli Rallin MM-sarjan kauden 2012 kahdeksas osakilpailu, joka ajettiin 2–4. elokuuta.
Reitti.
Reitillä oli vain 18 erikoiskoetta, mikä on vähiten rallin historiassa. Myös erikoiskokeiden kokonaispituus 303,52 km oli poikkeuksellisen lyhyt.
Nyt etelän lenkillä käytiin jo torstaina. Reitillä tosin oli vain 30 km erikoiskokeita 492 siirtymäkilometrin lisäksi.
Torstaisen Jokimaan lisäksi perjantaina ajettiin Killeri. Täten rallissa oli kaksi eri yleisöerikoiskoetta. 
Ouninpohja palasi reitille täydessä muodossaan. Se ajettiin rallin lopuksi kahteen kertaan ja jälkimmäinen ajokerta oli power stage.
Kilpailun tapahtumia.
Evgeni Novikov ajoi ulos EK5 Jukojärvellä, Thierry Neuville EK11 Lankamaassa sekä Craig Breen EK17 Ouninpohjassa.
Tulokset.
SWRC:n voitti Per-Gunnar Andersson, mutta nopein S2000-luokassa oli Sebastien Ogier.
WRC Academyn voitti Elfyn Evans.
Mont Sokbaro

 
Mont Sokbaro mainitaan eräissä lähteissä Beninin korkeimmaksi pisteeksi, jonka korkeus on 658 metriä. Se sijaitsee Beninin ja Togon välisellä rajalla, ja on osa Atakoran vuoristoa. Muilla paikoilla, kuten 2,5 km Kotopongasta kaakkoon klo 10-17-22N 1-32-38E, SRTM- lukemat ovat 670 metriä. 
Lähimmät paikkakunnat ovat Akaradè ja Aledjo-Koura. 
Vuoren huipulta näkyy sekä Beniniin että Togoon. Atakora vuorijono on tausta Pendjarin kansallispuistolle ja sitä ympäröiville alueille, sekä joelle, jotka voi nähdä Mont Sokbarolta. Atakoran jyrkänteillä voi nähdä lintujen lentävän ja vierailla kansallispuistossa.
Saksan ralli 2011

Saksan ralli 2011 (virallisesti 29. ADAC Rallye Deutschland 2011) oli Rallin MM-sarjan kauden 2011 yhdeksäs osakilpailu, joka ajettiin 19–21. elokuuta.
Valtteri Laurell Pöyhönen

Valtteri Laurell Pöyhönen (s. 23. syyskuuta 1978 Helsinki) on suomalainen jazzmuusikko. Hänet tunnetaan parhaiten Ricky-Tick Big Band -kokoonpanon johtajana ja säveltäjänä.
Hän on opiskellut muun muassa Pariisin konservatoriossa, Rotterdamin konservatoriossa, Helsingin Pop &amp; Jazz Konservatoriossa sekä Sibelius-Akatemian jazz-osastolla, josta hän valmistui jazz-sävellyksen maisteriksi vuonna 2010. Sen lisäksi hän on sovittanut yli 100 kappaletta big bandeille sekä säveltänyt yli 100 teosta.
Nemo Nokkosmäki

Nemo Patrik Johannes Nokkosmäki (s. 6. elokuuta 1970 Helsinki) on suomalainen jääkiekko- ja rullakiekkovalmentaja sekä uransa lopettanut jääkiekkoilija ja rullakiekkoilija.
Nokkosmäki pelasi urallaan yhteensä 108 ottelua SM-liigassa ja 188 ottelua Ranskan jääkiekon pääsarjassa Ligue Magnuksessa. Hän on lisäksi pelannut aktiivisesti rullakiekon SM-liigassa, voittaen muun muassa runkosarjan parhaan puolustajan palkinnon Simo Saarinen Trophyn vuonna 1999.
Jääkiekkoura.
Nokkosmäki on Tikkurilan Jää-Veikkojen kasvatti. Hän pelasi A-nuorten SM-liigaa Jokereiden joukkueessa vuosina 1987–1991, samaan aikaan muun muassa Teemu Selänteen ja Keijo Säilynojan kanssa. Hän pelasi ensimmäisen SM-liigaottelunsa kaudella 1989–1990.
Nokkosmäki ei koskaan vakiinnuttanut paikkaansa SM-liigajoukkueen puolustajana, eikä missään vaiheessa pelannut kokonaista kautta SM-liigassa. Hän pelasi Jokereissa yhteensä vain yhdeksän ottelua ilman tehopisteitä. Kauden 1991–1992 Nokkosmäki pelasi I-divisioonassa Vantaan Hockey Teamissa, kunnes siirtyi Ässiin liigakaudeksi 1992–1993.
Ässissä Nokkosmäki pelasi yhteensä kolmella kaudella 99 ottelua tehoin 10+14=24. Kausina 1993–94 ja 1994–95 Nokkosmäki pelasi myös Hermeksessä I-divisioonassa 18 ottelua tehoin 8+6=14.
Kaudeksi 1995–1996 Nokkosmäki siirtyi Grenobleen, Ranskan Ligue Magnukseen, missä hän vakiinnutti paikkansa. Hän pelasi Grenoblessa yhteensä viisi kautta, ja voitti Ranskan mestaruuden kerran kaudella 1997–1998. Hän pelasi Ranskassa myös yhden kauden Rouenissa, ennen kuin päätti uransa Grenoblessa kauteen 2000–2001.
Valmennusura.
Nokkosmäki on toiminut aiemmin muun muassa Suomen rullakiekon maajoukkueen päävalmentajana 2007–2013.
Nykyisin Nokkosmäki toimii juniorijääkiekkoseura REDS Helsingin valmennuspäällikkönä ja hallituksen jäsenenä. Hän on aiemmin toiminut useiden muiden HIFK:n junioriseurojen päävalmentajana.
Lähteet.
Nemo Nokkosmäki SM-liigan tilastopalvelussa
Saksan ralli 2010

Saksan ralli 2010 (virallisesti "28. ADAC Rallye Deutschland") oli Rallin MM-sarjan kauden 2010 yhdeksäs osakilpailu, joka ajettiin 20.–22. elokuuta.
Kilpailun voitti Sébastien Loeb59. Kimi Räikkönen saavutti ensimmäisen erikoiskoevoittonsa kilpailussa.
Erikoiskokeet.
Kilpailussa oli 19 erikoiskoetta, joiden yhteispituus oli 405,67 kilometriä. Siirtymiä oli 787,32 kilometriä ja kokonaispituus oli 1192,99 kilometriä.
Saksan ralli 2012

Saksan ralli 2012 (virallisesti "30. ADAC Rallye Deutschland") oli Rallin MM-sarjan kauden 2012 yhdeksäs osakilpailu, joka ajettiin 24.–26. elokuuta. Kilpailussa oli 15 erikoiskoetta.
Saksan ralli 2013

Saksan ralli 2013 (virallisesti 31. ADAC Rallye Deutschland 2013) oli Rallin MM-sarjan kauden 2013 yhdeksäs osakilpailu, joka ajettiin 22.–25. elokuuta. Kilpailussa oli 16 erikoiskoetta.
Tapahtumia.
Jari-Matti Latvala oli kilpailun johdossa lauantaina, mutta joutui keskeyttämään kun jousitus rikkoutui kiveen ja hän ajoi tämän johdosta ulos. Sébastien Ogier rikkoi jousituksen ulosajossa perjantaina ja maailmanmestaruuden varmistuminen lykkääntyi. Kilpailun voitti Daniel Sordo, jolle voitto oli ensimmäinen rallin MM-sarjassa. Viimeisen päivän aamuna Sordo johti kilpailua 0,8 sekunnin erolla Neuvilleen. Sunnuntain ensimmäisellä erikoiskokeella Sordo kasvatti johtoa 2,2 sekuntiin ja viimeisellä Neuville ajoi hieman ulos menettäen aikaa 50 sekuntia.
Erikoiskokeet.
Kilpailussa oli 16 erikoiskoetta. Lähtö oli torstaina 22. elokuuta 2013 ja kilpailu päättyi sunnuntaina 25. elokuuta 2013. Kilpailussa oli 371,86 kilometriä erikoiskokeita, 871,48 siirtymiä ja kokonaispituus oli 1 243,34 kilometriä.
Erikoiskoe 14 peruttiin historic-luokan auton onnettomuuden jälkeen.
Korsikan ralli 2005

Korsikan ralli 2005 (virallisesti "49. Tour de Corse – Rallye de France") oli Rallin MM-sarjan kauden 2005 14. osakilpailu, joka ajettiin 21.–23. lokakuuta 2005. Kilpailussa oli 12 erikoiskoetta.
Australian ralli 2013

Australian ralli 2013 (virallisesti 22. Coates Hire Rally Australia 2013) oli Rallin MM-sarjan kauden 2013 10 osakilpailu, joka ajettiin 13–15. syyskuuta.
Armenian ensimmäinen tasavalta

Armenian ensimmäinen tasavalta, joka tunnettiin olemassaolonsa aikana Armenian demokraattisena tasavaltana, oli ensimmäinen nykyaikainen armenialainen valtio sen jälkeen, kun Armenia keskiajalla oli menettänyt itsenäisen valtion asemansa.
Historia.
Tasavalta perustettiin Venäjän keisarikunnan alueelle, joka tunnettiin Venäjän Armeniana. Hallituksen jäsenet tulivat pääasiassa Armenian vallankumouksellisesta liitosta. Tasavallan rajanaapureita olivat Georgian demokraattinen tasavalta, Osmanien valtakunta, Iran ja Azerbaidžanin demokraattinen tasavalta. Sen pinta-ala oli noin 70 000 km² ja väkiluku 1,3 miljoonaa.
Armenian kansallinen neuvosto julisti Armenian itsenäiseksi 28. toukokuuta 1918. Alusta alkaen Armenialla oli useita ongelmia. Humanitaarinen kriisi syntyi, kun armenialaisten kansanmurhaa pakenevat armenialaiset tulivat vuonna 1915 alueelle Osmannien valtakunnasta. Ensimmäisen maailmansodan voittajavallat solmivat Turkin kanssa 10. elokuuta Sèvresin rauhansopimuksen. Sen mukaisesti Armeniaan oli liitettävä myös Turkin koillisosien vanhat armenialaisalueet, ja samalla maa olisi saanut yhteyden Mustaanmereen. Rajan tarkempi määritteleminen jätettiin Yhdysvaltain presidentti Woodrow Wilsonin tehtäväksi. Sulttaani Mehmed VI allekirjoitti rauhansopimuksen, mutta Mustafa Kemal Paššan johtama nuorturkkilainen liike ei sitä hyväksynyt, eikä se koskaan tullut voimaan.
Vuoden 1920 lopulla puna-armeija oli valloittanut pääosan Armenian ensimmäisen tasavallan alkuperäisestä alueesta. Jäljelle jäi Vuoristo-Armenian tasavalta, joka onnistui pidättelemään puna-armeijaa vuoteen 1921 asti. Puna-armeija perusti valloittamalleen alueelle Armenian sosialistisen neuvostotasavallan. Armenian ja Turkin välinen raja vahvistettiin Karsin sopimuksella 23. lokakuuta 1921. Siinä Armenia menetti Turkille Sèvresin sopimuksella saamiensa alueiden lisäksi vielä Karsin alueen.
Haitin presidentti

Haitin presidentti on Haitin valtionpäämies. Hänet valitaan suoralla kansanvaalilla, tarvittaessa käydään kaksi kierrosta. Kausi on viisivuotinen, eikä istuva presidentti voi asettua ehdokkaaksi toiselle kaudelle.
Haitin ensimmäinen valtionpäämies Jean-Jacques Dessalines murhattiin lokakuussa 1806. Sen jälkeen maa jakautui pohjoiseen kuningaskuntaan, jota johti Henri Christophe eli Henri I, ja eteläiseen tasavaltaan, jota johti Alexandre Pétion. Vuonna 1821 presidentti Jean Pierre Boyer (presidentti Pétionin seuraaja) yhdisti pohjoisen ja eteläisen Haitin yhdeksi valtioksi. Boyer häädettiin vallasta ja maasta vuonna 1843, kun yläluokka oli kääntynyt häntä vastaan. Tätä seurasi pitkä sarja vallankaappauksia. Kaikkiaan itsenäisyytensä 200 vuoden aikana Haitissa on tehty 32 vallankaappausta. Vuoden 1956 vaaleissa presidentiksi valittiin lääkäri François Duvalier (”Papa Doc”), joka vuonna 1964 julistautui elinikäiseksi presidentiksi. Papa Doc kuoli vuonna 1971, jolloin hänen 19-vuotias poikansa Jean-Claude Duvalier (”Baby Doc”) julistautui isänsä seuraajaksi elinikäisenä presidenttinä.
Haitin perustuslain mukaan presidentiksi valittavan henkilön tulee täyttää seuraavat ehdot:
Presidentin virka on toistaiseksi täyttämättä, mutta sen tilalla toimii väliaikainen presidenttineuvosto. Se aloitti toimintansa 12. huhtikuuta 2024 ja sen on määrä toimia seuraaviin presidentinvaaleihin, jotka on tarkoitus pitää viimeistään 6. helmikuuta 2026, asti. Neuvoston puheenjohtajana on 30. huhtikuuta 2024 alkaen toiminut Haitin senaatin entinen puheenjohtaja Edgard Leblanc Fils.
Otto Pyykkönen

Otto Pyykkönen (6. lokakuuta 1890 Vaasa – 4. helmikuuta 1972 Cleveland, Ohio) oli amerikansuomalainen kuplettilaulaja, äänialaltaan tenori. 
Pyykkönen muutti Yhdysvaltoihin vuonna 1913 ja opiskeli laulua Karl Buren Steinin johdolla Waukeganin konservatoriolla. 1920-luvulla hän asettui New Yorkin, jossa hän oli aktiivinen laulaja New Yorkin Laulumiehissä. Vuosina 1924–1928 hän levytti 32 kappaletta Columbia-levymerkille. Myöhemmin hän muutti Ohioon ja työskenteli siellä kauppiaana. Tunnetuimpia Pyykkösen levytyksiä on kommunistinen marssi ”Vapaa Venäjä”, joka myöhemmin levytettiin Jukka Ahdin tekstillä.
Ilo-olo

Ilo-olo on Lord Estin kuudes studioalbumi, joka julkaistiin 5. kesäkuuta 2015.
Franco Freda

Franco Freda (s. 11. helmikuuta 1941 Padova), on italialainen uusfasisti, entinen terroristi, ja fasistisen Ordine Nuovo-järjestön Padovan jaoston entinen johtaja. Freda ja hänen lähin avustajansa Giovanni Ventura asetettiin vuonna 1972 syytteeseen osallisuudesta vuonna 1969 tapahtuneeseen Piazza Fontanan pommi-iskuun. Molemmat vapautettiin tästä syytteestä vuonna 1985 todisteiden puutteellisuuden takia, mutta tuomittiin 15 vuoden vankeusrangaistuksiin osallisuudesta muihin terroritekoihin. Ylin oikeusaste, kassaatiotuomioistuin, nimesi kuitenkin päätöksessään 3. toukokuuta 2005 Fredan pääsyylliseksi Piazza Fontanan pommi-iskuun todeten samalla että häntä ei aikaisempien päätösten takia voitu enää teosta tuomita.
Freda syntyi Padovassa jossa on asunut suurimman osan elämästään. mutta viettää vanhuuden päiviään Avellinossa, josta hänen isänsä oli kotoisin. Padovassa Freda liittyi jo koululaisena MSI:n riveihin. Aikaa myöten radikalisoiduttuaan hän liittyi Pino Rautin perustaman Ordine Nuovon kannattajaksi. Freda on tunnettu muun muassa siitä että hänellä on oma kirjankustantamo, Edizioni di Ar, joka on kustantanut Hitlerin Mein Kampf-kirjan uuden painoksen Italiassa, ja että hän julkisesti on sanonut olevansa Himmlerin ihailija. Koulutukseltaan Freda on lakimies, jolla on oikeus toimia asianajajana, mitä ammattia hän ei tiettävästi ole koskaan harjoittanut. Fredan vaimo Anna K. Valerio on julkaissut miehestään ja tämän poliittisesta toiminnasta 1960-luvulla kertovan dokumenttiromaanin "Non ci sono innocenti" ("Syyttömiä ei ole").
Esko Jalava

Esko Antero Jalava (9. lokakuuta 1920 Orimattila – 3. tammikuuta 1978) oli suomalainen pituushyppääjä ja kolmiloikkaaja. Jalava edusti urallaan Heinolan Iskua ja Tampereen Pyrintöä.
Kalevan kisoissa Jalava saavutti kolmiloikassa suomenmestaruuden vuonna 1945. Pituushypyssä hän voitti kultaa vuonna 1946 ja hopeaa vuonna 1945. Viestijuoksun Suomen-mestaruuskilpailuissa Jalava oli Tampereen Pyrinnön vuonna 1945 suomenmestaruuden voittaneen 4 × 100 metrin viestijoukkueen avausosuuden juoksija.
Jalava edusti Suomea maaotteluissa vuosina 1945–1947.
Henkilökohtaiset ennätykset.
Ulkoradat.
Lähde
NFL-kausi 2017

NFL-kausi 2017 oli järjestyksessään 98. National Football Leaguen kausi. Runkosarjan ottelut pelattiin 7. syyskuuta – 31. joulukuuta 2017. Pudotuspelien päätteeksi AFC:n mestaruuden voitti New England Patriots, ja NFC:n mestaruuden voitti Philadelphia Eagles. Kauden päättäneen Super Bowlin voitti Philadelphia Eagles. Kautta edeltäneen varaustilaisuuden ensimmäisenä joukkueena Cleveland Browns varasi Myles Garrettin. Runkosarjan arvokkaimmaksi pelaajaksi valittiin New England Patriotsin Tom Brady.
Iras Åkerblom

Iras Runar Rafael Åkerblom (24. helmikuuta 1922 Karjaa – 3. maaliskuuta 2008) oli suomalainen pituushyppääjä ja kolmiloikkaaja. Åkerblom edusti urallaan Kronohagens Idrottsföreningiä ja Karis Idrottsklubbia.
Kalevan kisoissa Åkerblom saavutti kolmiloikassa pronssia vuonna 1945 tuloksella 14,51 m. Pituushypyssä hän sai pronssia vuonna 1946 tuloksella 678 cm. Åkerblom toimi Karjaalla nuorten seuravalmentajana ja piirin yleisurheilujaostossa.
Henkilökohtaiset ennätykset.
Ulkoradat.
Lähde
Keltasiipihempot

Keltasiipihempot ("Rhynchostruthus") on peippojen (Fringillidae) heimoon kuuluva lintusuku. Suvun lajit ovat laululintuja. Sukuun kuuluu kolme lajia.
Veytaux

Veytaux on kunta Lounais-Sveitsissä Vaud’n kantonissa. Siellä on vajaat 1 000 asukasta. 
Sijainti.
Veytaux sijaitsee Genevenjärven itäpäässä Montreux’stä viitisen kilometriä etelään.
Liikenne.
Kunnan poikki Genevenjärven rannan tuntumassa kulkevat moottoritie A9 ja rautatie Lausannesta Martignyyn ja edelleen Brigiin. 
Nähtävyyksiä.
Chillonin keskiaikainen linna sijaitsee Veytaux’ssa. 
Korkein vuori kunnan alueella on Rochers de Naye (2042 m mpy.). Vuorelle on Transports Montreux-Vevey-Riviera -yhtiön junayhteys Montreux’n Glionista. Seutu on tunnettua matkailualuetta, erityisesti talviaikaan.
Genevenjärven rannassa sijaitsee Forces Motrices Hongrin-Léman SA:n 420 megawatin pumppuvoimalaitos. Voimalan vesivarastona on Lac de l'Hongrinin tekojärvi 1 250 metrin korkeudessa, kymmenkunta kilometriä järveltä itään.
’71

’71 on brittiläinen elokuva vuodelta 2014. Sen on ohjannut ranskalainen elokuvaohjaaja Yann Demange. Se on hänen ensimmäinen pitkä elokuvansa, ja näyttelijä Jack O’Connellin ura lähti siitä nousuun. Elokuva on Belfastiin sijoittuva trilleri, ja ajankohta on vuosi 1971. Katoliset, protestantit ja Britannian armeija ottivat silloin yhteen, ja elokuvassa protestanttisotilas joutuu eksyksiin muusta joukosta.
TV-maailman arvostelija PA sanoo Demangen elokuvaa realistiseksi, rankaksi ja kriittiseksi.
Iranin oikeusjärjestelmä

Maanlaajuinen oikeusjärjestelmä Iranissa toteutettiin ensimmäisen kerran Reza Shahin aikana, ja lisämuutoksia tehtiin Pahlavin dynastian toisella aikakaudella. 
Pahlavi-dynastian kaaduttua vuonna 1979, islamilaisen vallankumouksen seurauksena oikeusjärjestelmä muuttui suuresti. Lainsäädäntö perustuu nyt shariaan eli islamilaiseen lakiin. Islamilaisen tasavallan perustuslain mukaan Iranin oikeuslaitos "on itsenäinen valta". Koko oikeusjärjestelmä, "korkeimmasta tuomioistuimesta aluetuomioistuimiin aina paikallisiin ja vallankumouksellisiin tuomioistuimiin", on oikeusministeriön alaisuudessa, mutta oikeusministerin ja korkeimman oikeuden johtajan lisäksi Iranissa on myös nimitetty erikseen oikeuslaitoksen päällikkö.
Ghiroteekit

Ghiroteekit eli piispalliset hansikkaat ovat lähinnä roomalaiskatolisessa kirkossa piispan käyttämä asuste.
Hansikkaat otettiin alun perin käyttöön 800-luvulla tarkoituksena pitää piispan kädet puhtaana ja tehdä asukokonaisuudesta aikaisempaa juhlallisempi. Piispalle luovutetaan hansikkaat hänen piispaksi vihkimystilaisuudessaan. Käsineiden päällä pidetään piispansormusta.
Juho Kytömäki

Juho (Johannes) Kytömäki, vuoteen 1906 Malkamäki (26. joulukuuta 1884 Lapua – 16. marraskuuta 1959 Ylivieska) oli suomalainen rovasti ja kouluneuvos.
Henkilöhistoria.
Juho Kytömäen vanhemmat olivat pienviljelijä Antti Malkamäki ja Maria Björklund ja puoliso vuodesta 1910 Iida Matilda Saarinen. Kytömäki tuli ylioppilaaksi 1907 ja vihittiin papiksi 1910. Hän toimi pappina Kiimingissä, Ylikiimingissä ja Ylivieskassa, Karvian kirkkoherrana 1916–1922, Raudaskylän kristillisen kansanopiston johtajana 1922–1956 ja kansankorkeakoulun johtajana 1947–1956. Kytömäki oli myös Raudaskylän keskikoulun ja lukion opettaja ja johtaja useaan otteeseen ja presidentin valitsijamiehenä kolmesti. Kytömäellä oli myös useita luottamustehtäviä. Hän sai rovastin arvonimen vuonna 1939 ja kouluneuvoksen arvonimen vuonna 1953.
Mauno Hurme

Mauno Valdemar "Butta" Hurme (18. tammikuuta 1912 Maaria – 26. tammikuuta 1990) oli suomalainen seiväshyppääjä. Hurme edusti urallaan Turun Pyrkivää.
Kalevan kisoissa Hurme saavutti suomenmestaruuden vuonna 1945 tuloksella 370 cm ja SM-hopeaa vuonna 1944 tuloksella 360 cm. Hurmeen ennätys oli elokuussa 1939 Turussa hypätty 390 cm.
Hurme edusti Suomea Suomi–Ruotsi-maaottelussa vuonna 1945 sijoittuen kolmanneksi tuloksella 380 cm.
Pippurikäärmeenpää

Pippurikäärmeenpää ("Channa amphibeus") on käärmeenpäiden (Channidae) heimoon kuuluva kalalaji. 
Esiintyminen.
Laji on levinnyt Aasiassa Intiaan ja Bhutaniin. Pippurikäärmeenpään saattaa sekoittaa "C. barca"-lajiin, joka on sille läheistä sukua. Laji elää makeavetisissä vesissä, kuten joissa. Pippurikäärmeenpään uhanalaisuusluokitus on Kansainvälisen luonnonsuojeluliiton mukaan elinvoimainen.
Hua’ao

Hua’ao on saari Ningbon kaupungissa Kiinan Zhejiangin maakunnassa. Saari tunnetaan erityisesti sen rannikon eroosion muodostamista basalttipylväistään. Asukkaita saarella on noin 1 000.
Hua’ao sijaitsee Kiinan Zhejiangin maakunnassa Ningbon kaupungissa Sanmenwaninlahden itäpuolella. Saaren pinta-ala on 12,62 km². Ningbon keskutaan on saarelta matkaa noin 135 kilometriä. Suuri osa saaresta on metsien peitossa. Saaren rannikolla on tuhansia basalttipylväitä, joista osa kohoaa jopa 30 metrin korkeuteen. Saari on alkuperältään vulkaaninen ja sen basalttipylväät ovat muodostuneet sään ja meren aiheuttaman eroosion tuloksena. 
Kiinalaisen kansanperinteen mukaan saari oli pienten henkien asuttama. Henkien uskottiin elävän saaren lukuisissa luolissa. Saaren asukkaiden perinteisiä elinkeinoja ovat olleet kalastus, ravustus ja katkarapujen kasvatus. Paikalliset harjoittavat myös merisuolan keräämistä. Suolaa saadaan kuivattamalla merivettä suurissa altaissa. Sittemmin saarelle on alkanut kehittyä matkailua ja siihen liittyvää taloudellsita toimintaa, kuten hotelleja. Mantereelle on saarelta lauttaliikennettä. Nykyisin saarella asuu noin 1 000 henkilöä.
Pentti Väänänen

Pentti Väänänen (12. helmikuuta 1945 Keuruu – 17. heinäkuuta 2020 Helsinki) oli suomalainen sosialidemokraatti. Hän toimi Sosialistisen internationaalin pääsihteerinä vuosina 1983–1989. Sitä ennen hän työskenteli SDP:n kansainvälisten asioiden sihteerinä vuodesta 1976. Väänänen toimi myös moninkertaisen pääministerin Kalevi Sorsan erityisavustajana. Koulutukseltaan hän oli oikeustieteen kandidaatti. Väänäsen julkaisema kirja "Purppuraruusu ja samettinyrkki" käsittelee Sosialistisen internationaalin toimintaa ja historiaa sekä eurooppalaisten sosiaalidemokraattisten puoludeiden välistä yhteistyötä ja roolia 1970–1980-lukujen poliittisessa ympäristössä.
Jääpallon Allsvenskan-kausi 2003–2004

Kaudella 2003–2004 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runkosarjan eli Elitserienin kolmonen Edsbyns IF ja nelonen Hammarby IF, Tukholma. Ottelu päättyi Edsbyn 7–6 voittoon.
Pudotuspelit.
Neljännesvälierät.
Ensi vaiheessa Elitserienin kaksi heikointa ja Allsvenskan-jatkosarjan kaksi parasta pelasivat keskenään selvittääkseen paikkaa puolivälieriin Elitserienin kuuden parhaan vastustajaksi.
Loppuottelu.
21.3.2004 Studenternas IP, Uppsala Yleisöä: 
Karsinnat.
Pohjoislohko.
Kalix Bandy säilytti Allsvenskan-paikkansa. Sarjan kahta viimeistä kierrosta ei pelattu, koska Kalixin lohkovoitto oli selvä jo neljän pelatun ottelun jälkeen.
Etelälohko.
Katrineholm SK säilytti Allsvenskan-paikkansa.
Mika Melender

Mika Melender (s. 22. syyskuuta 1967) on helsinkiläinen freelancer-näyttelijä.
Melender on opiskellut näyttelemistä useilla kursseilla sekä Teatterikorkeakoulussa teatteria ja kasvatusta. Hän oli yksi pääosan esittäjistä vuoden 2017 kotimaisessa elokuvassa "Viraali". Lisäksi hänellä oli merkittävä sivuosa 2018 "A Moment in the Reeds" -elokuvassa. Hän on myös esiintynyt elokuvissa "Hymyilevä mies" (2016), "Hölmö nuori sydän" (2018) ja "Teidät tuomitaan elinkautiseen" (2018).
Melender on näytellyt muun muassa sarjoissa "Sorjonen" (2016), "Mustat lesket" (2016), "" (2018), "Ex-onnelliset" (2016), "Valheen vangit", "Bullets", "Aallonmurtaja" ja "Syke".
Melender on myös tehnyt teatteria, kiertueteatteria ja improvisaatioteatteria.
Melender

Melender on muun muassa seuraavien suomalaisten henkilöiden sukunimi:
Like It (Zenan kappale)

Like It on valkovenäläisen laulajan Zenan esittämä kappale, jolla hän edusti Valko-Venäjää vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 31 pistettä ja saavutti sijan 24.
Sul tsin iare

Sul tsin iare () on georgialaisen laulajan Oto Nemsadzen esittämä kappale, jolla hän edusti Georgiaa vuoden 2019 Eurovision laulukilpailussa.
Kappale kilpaili Euroviisujen ensimmäisessä semifinaalissa, jossa se sijoittui neljänneksitoista ja karsiutui finaalista.
Better Love

Better Love on kreikkalais-kanadalaisen laulajan Katerine Duskan esittämä kappale, jolla hän edusti Kreikkaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 74 pistettä ja saavutti sijan 21.
Say Na Na Na

Say Na Na Na on turkkilaisen laulajan Serhatin esittämä kappale, jolla hän edusti San Marinoa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 77 pistettä ja saavutti sijan 19.
Storm (Victor Cronen kappale)

Storm on ruotsalaisen laulajan Victor Cronen esittämä kappale, jolla hän edusti Viroa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 76 pistettä ja saavutti sijan 20.